மேலும்,செட்டிகளத்தில் மின் மோட்டார் பழுதடைந்து 3 மாதங்கள் ஆகிறது. அண்மையில் நடைபெற்ற ஆம்புலன்ஸ் அர்ப்பணிப்பு நிகழ்ச்சியில் கலந்து கொள்ள வரும் மாவட்ட ஆட்சியரை முற்றுகையிட்டு மனு அளிப்போம் என அறிவித்தபோது, அதிகாரிகள் தலையீட்டு சமாதானம் செய்து 2 நாட்களில் மோட்டார் பழுது நீக்கப்படும் என கூறினர். ஆனால், இதுவரை மோட்டார் சரிசெய்யவில்லை என்றனர். தொடர்ந்து பொதுமக்கள் குறைகளை கூறிக்கொண்டிருந்தனர். இந்நிலையில், சமூக தணிக்கை சிறப்பு அலுவலர் தனலட்சுமி, பொதுமக்கள் நூறுநாள் திட்டம் தொடர்பான கேள்விகளுக்கு பதிலளித்தபோது, சமாதானம் அடையாமல் தொடர்ந்து கேள்விகளை கேட்டனர். பின்னர், பஞ்சாயத்து செயலாளர், முன்னாள் தலைவர் மீது நடவடிக்கை எடுக்க பரிந்துரை செய்யப்படும் என கூறினார். ஆனால்,பொதுமக்களை சமாதானம் அடையவில்லை. மேலும், பொதுமக்கள் ஆவேசமாக பேசியதால், பதில்கூறிய அலுவலர் தனலட்சுமி மயக்கமடைந்து கீழே விழுந்தார். பின்னர், மகளிர் சுயஉதவிக்குழு பெண்கள் தண்ணீர் தெளித்து அலுவலக அறைக்கு அழைத்து சென்றனர்.